**Ministru kabineta rīkojuma projekta**

**„Grozījumi Ministru kabineta 2013.gada 4.novembra rīkojumā Nr.522 „Par Latvijas Nacionālā valsts sporta centra „Mežaparks” un Tenisa centra „Lielupe” rekonstrukcijas projektiem paredzēto valsts budžeta ilgtermiņa saistību pārdali”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 1. Nepieciešamība nodrošināt sporta nozares budžeta prioritāšu īstenošanu Izglītības un zinātnes ministrijas (turpmāk – IZM) 2016. un 2017.gada valsts budžeta programmā 09.00.00 „Sports” paredzēto līdzekļu ietvaros;
2. Jautājuma saistība ar IZM izstrādāto:
	1. informatīvo ziņojumu „Par līdzekļu iekšējo pārdali 2016.gada valsts budžeta programmā 09.00.00 „Sports”” un attiecīgu Ministru kabineta sēdes protokollēmuma projektu;
	2. konceptuālo ziņojumu „Augstas klases sportistu sagatavošanas centru sistēmas izveide” un attiecīgu Ministru kabineta rīkojuma projektu;
	3. Ministru kabineta rīkojuma projektu „Par apropriācijas pārdali valsts nozīmes sporta infrastruktūras attīstības projektu īstenošanai”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  IZM ir saņēmusi vairākus pieprasījumus dažādu reģionālas un valsts (nacionālas) nozīmes sporta infrastruktūras projektu līdzfinansēšanai no valsts budžeta. Izvērtējot projektu pieteikumus, secināms, ka tikai trīs no tiem – biedrības „Latvijas Olimpiskā komiteja” pieteikums Olimpiskā centra Rīgā attīstībai, Valmieras pilsētas pašvaldības (SIA „Vidzemes Olimpiskais centrs) pieteikums Vidzemes Olimpiskā centra Valmierā attīstībai, kā arī Ventspils pilsētas pašvaldības pieteikums Olimpiskā centra „Ventspils” attīstībai – ir saistīti ar ievērojamu valsts līdzfinansējumu izveidotas esošas sporta infrastruktūras, kurai piešķirts nacionālās sporta bāzes statuss, rekonstrukciju un paplašināšanu, turklāt minēto projektu iesniedzēji ir paredzējuši no saviem līdzekļiem nodrošināt nepieciešamo līdzfinansējumu, kā rezultātā šo projektu īstenošanā faktiski tiktu ieguldīti vairāk līdzekļu nekā valsts finansējums. Gan esošās, gan potenciāli jaunās veicamās valsts investīcijās un projekta īstenotāja līdzfinansējums šajos projektos nodrošinās jau izveidotās sporta infrastruktūras izmantošanas efektivitātes pieaugumu, kā arī uzlabos Latvijas augstas klases sportistu treniņu un sacensību apstākļus, tādejādi veicinot viņu sportiskās meistarības izaugsmi.**Biedrības „Latvijas Olimpiskā komiteja” pieteikums Olimpiskā centra Rīgā attīstībai** Lai veiksmīgi turpinātu Olimpiskā centra Rīgā (turpmāk – Rīgas OC) kā modernas un multifunkcionālas sporta bāzes attīstību, nodrošinot arī turpmāku kvalitatīvu treniņu un sacensību vidi, nepieciešams veikt tā rekonstrukciju. Rekonstrukcijas mērķis ir energoefektivitātes uzlabošana Rīgas OC, kas sevī ietver peldbaseina jumta siltināšanu un vingrošanas zāles jumta seguma nomaiņu, katlu māju apvienošanu, spuldžu nomaiņu un pārregulēšanu zālēs un BMS vadības automatizācijas sistēmas ieviešanu, ventilācijas un kondicionēšanas sistēmas iekārtošanu un pārbūvi atsevišķās Rīgas OC ēkas daļās, peldētapmācības centra izveidi un Rīgas OC inventāra atjaunošanu. Rekonstrukcijas rezultātā tiktu uzlabots Rīgas OC ēkas tehniskais stāvoklis, uzlabota ēkas energoefektivitāte, kas būtiski samazinātu ar ēkas apsaimniekošanu un uzturēšanu saistītās izmaksas un izveidots bērnu peldbaseina komplekss, kas sevī ietver arī fizisko aktivitāšu zonas izveidi, kas būtu izmantojama kompleksā ar bērnu peldbaseinu, tādejādi efektivizējot bērnu peldētprasmes un fiziskās attīstības nodarbības, kas būtiski atvieglotu OSC peldbaseinu, tādejādi ļaujot profesionālajiem sportistiem un ikvienam sportot gribētājam pilnā apjomā izmantot peldbaseinu. Kopējās Rīgas OC rekonstrukcijas izmaksas laika posmā no 2015.-2017.gadam plānotas 3 062 000 *euro* apmērā, kuras galvenokārt plānots segt gan no saimnieciskās darbības ieņēmumiem, tomēr projekta īstenošanas uzsākšanai 2015.gadā tiek lūgts arī valsts līdzfinansējums 500 000 *euro* apmērā. Detalizētu informāciju par plānotajiem darbiem un to provizoriskajām izmaksām skatīt biedrības „Latvijas Olimpiskā komiteja” 2015.gada 25.augusta vēstulē Nr.174 un 2015.gada 5.oktobra vēstulē Nr.213 (attiecībā uz 2015.gadā nepieciešamo līdzfinansējumu).**Valmieras pilsētas pašvaldības (SIA „Vidzemes Olimpiskais centrs) pieteikums Vidzemes Olimpiskā centra Valmierā attīstībai** Lai veiksmīgi turpinātu Vidzemes Olimpiskā centra (turpmāk – Vidzemes OC) kā modernas un multifunkcionālas sporta bāzes attīstību, nodrošinot arī turpmāku kvalitatīvu treniņu un sacensību vidi, nepieciešams veikt vairākus darbus, t.sk., universālā sporta spēļu zāle un ledus halle jāaprīko ar neieciešamo LED apgaismes tehniku un iekārtām, universālajā sporta zālē jāuzstāda mūsdienīgs video ekrāns un sporta rezultātu tablo sistēma, jāpilnveido skaņu sistēma, kā arī jānodrošina specializētā sacensību aprīkojuma (t.sk. profesionālu basketbola grozu konstrukciju) uzstādīšana, tādejādi nodrošinot sporta zāles atbilstību aktuālajām starptautisko sporta organizāciju prasībām augsta līmeņa starptautisku sporta sacensību organizēšanai. Vidzemes OC rekonstrukcijas darbi ietver arī universālās sporta zāles jumta konstrukciju un seguma renovāciju, logu pakešu maiņu, skatītāju tribīņu tehnisko apkopi un remontu, kā arī ledus halles jumta renovāciju un tablo nomaiņu. Tāpat investīcijas nepieciešamas arī Vidzemes OC struktūrvienībā „Jāņa Daliņa stadions” (Jāņa Daliņa iela 2, Valmierā), t.sk., jāatjauno vieglatlētikas skrejceļa seguma virskārta, jāuzstāda vesera mešanas tīkls un jāveic citi darbi. Rekonstrukcijas projekta īstenošanas uzsākšanai 2015.gadā tiek lūgts valsts līdzfinansējums 200 000 *euro* apmērā. Detalizētu informāciju par plānotajiem darbiem un to provizoriskajām izmaksām skatīt SIA „Vidzemes Olimpiskais centrs” investīciju plānā, kā arī Valmieras pilsētas pašvaldības 2015.gada 5.oktobra vēstulē Nr.2.2.1.7/15/1761 (attiecībā uz 2015.gadā nepieciešamo līdzfinansējumu).**Ventspils pilsētas pašvaldības pieteikums Olimpiskā centra „Ventspils” attīstībai** Lai veiksmīgi turpinātu Olimpiskā centra „Ventspils” (turpmāk – Ventspils OC) kā modernas un multifunkcionālas sporta bāzes attīstību, nodrošinot arī turpmāku kvalitatīvu treniņu un sacensību vidi, nepieciešams veikt vairākus darbus, t.sk., jāveic vieglatlētikas stadiona II kārtas, ledus halles II kārtas, peldbaseina un atlētikas zāles rekonstrukcija, jāizbūvē BMX ziemas sporta bāze, pludmales volejbola stadions un Pārventas sporta kompleksa atlētikas zāle, kā arī jāveic sporta internāta ēkas siltināšana. Perspektīvā plānota arī apgaismojuma ierīkošana centrālajā futbola laukumā, kā arī atklātas BMX trases būvniecība. Kopējās Ventspils OC rekonstrukcijas izmaksas laika posmā no 2015.-2018.gadam plānotas 6 420 000 *euro*. Projekta īstenošanas uzsākšanai 2015.gadā paredzētas investīcijas 517 663 *euro* apmērā, no kurām kā valsts līdzfinansējumu tiek lūgts piešķirt 100 000 *euro* apmērā. Detalizētu informāciju par plānotajiem darbiem un to provizoriskajām izmaksām skatīt Ventspils pilsētas pašvaldības 2015.gada 3.augusta vēstulē Nr.1-09/497 un 2015.gada 9.oktobra vēstulē Nr.1-09/630 (attiecībā uz 2015.gadā nepieciešamo līdzfinansējumu). Atbilstoši Likuma par budžetu un finanšu vadību 16.1panta otrajā daļā noteiktajam, kā arī, ņemot vērā makroekonomiskās attīstības prognozes, ar Ministru kabineta 2015.gada 13.aprīļa sēdes protokollēmuma „Programmas projekts „Latvijas Stabilitātes programma 2015.–2018.gadam”” (prot. Nr.19 1.§) 6.punktu ministrijām un citām centrālajām valsts iestādēm tika uzdots negatavot un neiesniegt priekšlikumus jaunajām politikas iniciatīvām 2016., 2017. un 2018.gadam, izņemot veselības un izglītības jomu saistībā ar strukturālām reformām, kā arī iekšējās un ārējās drošības jomu. Ievērojot minēto un to, ka sporta nozare 2016.gada valsts budžeta projekta izstrādes procesā netika atzīta par vienu no prioritātēm, Ministru kabineta izstrādātājā un Saeimā iesniegtajā likumprojektā „Par valsts budžetu 2016.gadam” (Nr: 390/Lp12) IZM valsts budžeta programmai 09.00.00 „Sports” papildus 2016.gada bāzes izdevumiem līdzekļi netika piešķirti, kā rezultātā sporta nozares pamatfunkcijām 2016.gadā valsts budžeta finansējums ir saglabājies 2015.gada līmenī[[1]](#footnote-1). Apzinoties reālo budžeta situāciju (t.i., ka papildus finansējuma piešķiršana sporta nozarei nav iespējama), IZM kopīgi ar sporta nozares sociālajiem partneriem (t.sk. biedrību „Latvijas Olimpiskā komiteja” un biedrību „Latvija Sporta federāciju padome”) detalizēti ir izvērtējusi iespēju valsts budžeta programmā 09.00.00 „Sports” veikt līdzekļu iekšējo pārdali, lai nodrošinātu sporta nozares budžeta prioritāšu īstenošanu, kā arī vismaz daļēji varētu atbalstīt iepriekšminēto investīciju projektu īstenošanu, kā rezultātā ir sagatavoti priekšlikumi līdzekļu iekšējai pārdalei. Viena no Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali” iekļautā projekta – Tenisa centra „Lielupe” rekonstrukcija – īstenošanai nepieciešamais publiskais iepirkums par būvdarbiem vēl nav izsludināts, kā rezultātā iespējamais finansējuma samazinājums neapdraudētu tenisa sporta veidam nepieciešamās infrastruktūras sakārtošanu. Ievērojot minēto, pārskatot valsts nozīmes sporta infrastruktūras attīstības projektu prioritātes, izvērtējot iepriekšminētos IZM saņemtos investīciju projektu pieteikumus un tajos paredzēto projekta īstenotāja līdzfinansējumu, kas tādejādi palielina ieguldīto valsts budžeta līdzekļu efektivitāti, ņemot vērā vidējā termiņa valsts budžeta perspektīvas, kā arī, izvērtējot Tenisa centra „Lielupe” rekonstrukcijas projekta īstenošanai kopumā paredzēto valsts atbalsta apmēru, IZM priekšlikums paredz 2016.gadā šī projekta īstenošanai šobrīd plānoto finansējuma apmēru (2 833 930 *euro*) samazināt par 679 000 *euro*, kā rezultātā 2016.gadā šī projekta īstenošanai tiktu piešķirti 2 154 930 *euro*. Pat neskatoties uz šo samazinājumu, Tenisa centra „Lielupe” rekonstrukcijai joprojām būtu paredzētas ievērojamas investīcijas – kopumā laika posmā no 2016. – 2018.gadam 11 244 263 *euro*. Ņemot vērā gan plānoto investīciju apjomu, gan arī faktu, ka projekta koncepcija izstrādāta vairākus gadus iepriekš, jautājums par Tenisa centra „Lielupe” rekonstrukcijas projekta saturu (projekta ietvaros veicamajiem darbiem un to provizoriskajām izmaksām), kā arī Tenisa centra „Lielupe” turpmāko apsaimniekošanas modeli būtu jāizskata Latvijas Nacionālās sporta padomes sēdē. Papildus minētam 2017.gadā ir iespējams pārdalīt līdzekļus 467 382 *euro* apmērā, jo saskaņā ar Ministru kabineta 2013.gada 4.novembra rīkojuma Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali” 1.1punktu jautājums par šāda apmēra finanšu līdzekļu izlietojumu ir izskatāms, sagatavojot likumprojektu par valsts budžetu 2017.gadam. Izvērtējot iepriekšminētos trīs pieteikumus valsts (nacionālas) nozīmes sporta infrastruktūras projektu līdzfinansēšanai, IZM Ventspils pilsētas pašvaldībai Ventspils OC attīstībai 2016.gadā rosina piešķirt 709 000 *euro* (ņemot vērā plānoto pārdali arī no Murjāņu sporta ģimnāzijas rekonstrukcijas projekta, kopējais plānotais valsts atbalsts šim projektam 2016.gadā paredzēts 850 000 *euro* apmērā), savukārt 2017.gadā piešķirt 100 000 *euro*. Tāpat 2017.gadā 100 000 *euro* tiek rosināts novirzīt biedrībai „Latvijas Olimpiskā komiteja” Rīgas OC attīstībai, savukārt Valmieras pilsētas pašvaldībai Vidzemes OC attīstībai tiek rosināts novirzīt 102 382 *euro*. Papildus minētam 165 000 *euro* tiek rosināts novirzīt Augstas klases sportistu sagatavošanas centru sistēmas ieviešanas pirmā posma īstenošanai 2017.gadā atbilstoši Ministru kabinetā apstiprinātam konceptuālam ziņojumam „Augstas klases sportistu sagatavošanas centru sistēmas izveide”.  Ņemot vērā, ka iekšējā līdzekļu pārdale 2016.gada IZM valsts budžeta programmas 09.00.00 „Sports” apakšprogrammā 09.04.00 „Sporta būves” līdzekļu ietvaros, par 679 000 *euro* samazinot Tenisa centra „Lielupe” rekonstrukcijas projekta īstenošanai paredzēto finansējumu, nav pietiekama, lai 2016.gadā nodrošinātu plānoto pārdalāmo finansējumu Olimpiskā centra „Ventspils” attīstībai, papildus nepieciešams veikt vienreizēju līdzekļu iekšējo pārdali 30 000 *euro* apmērā no IZM valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā − Dotācija Latvijas Olimpiskajai komitejai (LOK) – valsts galvoto aizdevumu atmaksai” Olimpiskā centra Rīgā projekta īstenošanai 2016.gadā paredzētajiem valsts budžeta līdzekļiem. Papildus informāciju par šo skatīt vienlaikus ar šo Ministru kabineta rīkojumu virzītā Ministru kabineta rīkojuma projekta „Grozījumi Ministru kabineta 2006.gada 10.jūlija rīkojumā Nr.512 „Par valsts galvoto reģionālo olimpisko centru projektu īstenošanu”” sākotnējās ietekmes novērtējuma ziņojumā (anotācijā) un informatīvajā ziņojumā „Par līdzekļu iekšējo pārdali 2016.gada valsts budžeta programmā 09.00.00 „Sports””. Ņemot vērā Ministru kabineta 2015.gada 29.septembra sēdes protokollēmuma „Likumprojekts „Par valsts budžetu 2016.gadam”” (prot. Nr.51 42.§) 10.1.apakšpunktā noteikto, lai nodrošinātu attiecīgu līdzekļu pārdali, attiecīgus priekšlikumus likumprojekta „Par valsts budžetu 2016.gadam” izskatīšanai Saeimā otrajā lasījumā IZM iesniegs Finanšu ministrijā termiņā, kādu Saeima noteiks otrā lasījuma priekšlikumu iesniegšanai. Uzdevums IZM iesniegt attiecīgus priekšlikumus ir noteikts, kā arī detalizēta informācija par ietaupīto līdzekļu pārdales mērķiem ir norādīta IZM izstrādātajā informatīvajā ziņojumā „Par līdzekļu iekšējo pārdali 2016.gada valsts budžeta programmā 09.00.00 „Sports”” un ar to saistītajā Ministru kabineta sēdes protokollēmumā, kurš tiek virzīts vienotā dokumentu paketē ar šo Ministru kabineta rīkojuma projektu, tāpēc izvērsta papildus informācija šajā sākotnējās ietekmes novērtējuma ziņojumā (anotācijā) netiek sniegta. Ievērojot minēto, IZM ir izstrādājusi Ministru kabineta rīkojuma projektu „Grozījumi Ministru kabineta 2013.gada 4.novembra rīkojumā Nr.522 “Par Latvijas Nacionālā valsts sporta centra “Mežaparks” un Tenisa centra “Lielupe” rekonstrukcijas projektiem paredzēto valsts budžeta ilgtermiņa saistību pārdali”” (turpmāk – Ministru kabineta rīkojuma projekts). Vienlaikus ar Ministru kabineta rīkojuma projektu IZM ir izstrādājusi arī Ministru kabineta sēdes protokollēmuma projektu, kurš paredz uzdevumu IZM nodrošināt, ka pirms līguma slēgšanas ar Sabiedrību ar ierobežotu atbildību „Tenisa centrs „Lielupe”” par valsts budžeta līdzekļu piešķiršanu Tenisa centra „Lielupe” rekonstrukcijas projekta īstenošanai, jautājums par Tenisa centra „Lielupe” rekonstrukcijas projekta saturu (projekta ietvaros veicamajiem darbiem un to provizoriskajām izmaksām), kā arī Tenisa centra „Lielupe” turpmāko apsaimniekošanas modeli tiek izskatīts Latvijas Nacionālās sporta padomes sēdē. |
| 3. | Projekta izstrādē iesaistītās institūcijas | Ministru kabineta rīkojuma projektu un Ministru kabineta sēdes protokollēmuma projektu izstrādāja IZM. Ievērojot to, ka Ministru kabineta rīkojuma projekts un Ministru kabineta sēdes protokollēmuma projektu izstrādāts, ņemot vērā notikušās konsultācijas ar sporta nozares sociālajiem partneriem (t.sk. biedrību „Latvijas Olimpiskā komiteja” un biedrību „Latvija Sporta federāciju padome”), kā arī Ventspils pilsētas pašvaldību un Valmieras pilsētas pašvaldību, papildus pasākumi sabiedrības iesaistei nebija nepieciešami. |
| 4. | Cita informācija | Ministru kabineta rīkojuma projekts un Ministru kabineta sēdes protokollēmuma projekts tiešā veidā attiecas uz tūrisma, sporta un brīvā laika politiku (sporta politiku). Pastarpināti Ministru kabineta rīkojuma projekts un Ministru kabineta sēdes protokollēmuma projekts attiecas uz budžeta un finanšu politiku.Papildus šajā Ministru kabineta rīkojumā paredzētajam līdzfinansējumam izstrādāts arī Ministru kabineta rīkojuma projekts „„Par apropriācijas pārdali valsts nozīmes sporta infrastruktūras attīstības projektu īstenošanai”, kurš paredz papildus atbalstu šo investīciju projektu īstenošanai arī 2015.gadā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | *0* | *0* | *0* | *0* | *0* |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | *0* | *0* | *0* | *0* | *0* |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |  Ņemot vērā to, ka jautājums ir saistīts ar līdzekļu iekšējo pārdali valsts budžeta programmai 09.00.00 „Sports” noteikto 2016. un 2017.gada izdevumu ietvaros, iekšējās pārdales rezultātā 2016. un 2017.gada valsts budžeta programmas 09.00.00 „Sports” izdevumi nemainās. Ņemot vērā 2016.gadā paredzēto finanšu līdzekļu 30 000 *euro* apmērā iekšējo pārdali, izdevumi 2016.gada valsts budžeta programmas 09.00.00 „Sports” apakšprogrammā 09.23.00 „Valsts ilgtermiņa saistības sportā − Dotācija Latvijas Olimpiskajai komitejai (LOK) – valsts galvoto aizdevumu atmaksai” par 30 000 *euro* samazināsies, bet attiecīgi par 30 000 *euro* palielināsies 2016.gada valsts budžeta programmas 09.00.00 „Sports” apakšprogrammā 09.04.00 „Sporta būves” paredzētie līdzekļi. Ņemot vērā 2017.gadā paredzēto finanšu līdzekļu 165 000 *euro* apmērā iekšējo pārdali Augstas klases sportistu sagatavošanas centru sistēmas ieviešanas pirmā posma īstenošanai, izdevumi 2017.gada valsts budžeta programmas 09.00.00 „Sports” apakšprogrammā 09.04.00 „Sporta būves” izdevumi par 165 000 *euro* samazināsies, bet attiecīgi par 165 000 *euro* palielināsies 2017.gada valsts budžeta programmas 09.00.00 „Sports” apakšprogrammā 09.21.00 „Augstas klases sasniegumu sports” paredzētie līdzekļi. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Priekšlikumu finanšu līdzekļu 165 000 *euro* apmērā pārdalei starp 2017.gada valsts budžeta programmas 09.00.00 „Sports” apakšprogrammu 09.04.00 „Sporta būves” un apakšprogrammu 09.21.00 „Augstas klases sasniegumu sports” IZM sagatavos un Finanšu ministrijai iesniegs 2017.gada valsts budžeta projekta izstrādes procesā. |

*Anotācijas II, IV, V, VI un VII sadaļa – Ministru kabineta rīkojuma projekts šīs jomas neskar.*

Izglītības un zinātnes ministre Mārīte Seile

Vizē:

Valsts sekretāre Līga Lejiņa

26.10.2015. 08:44

2368

Izglītības un zinātnes ministrijas

valsts sekretāra vietnieks –

Sporta departamenta direktora vietnieks E.Severs

67047935, edgars.severs@izm.gov.lv

1. Izņemot 2016.gada valsts budžeta bāzes izdevumu noteikšanas procesā palielināto finansējumu apakšprogrammai 09.19.00 „Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām” (ņemot vērā iepriekšējos gados pieņemtos lēmumus), kā arī ar valsts budžeta ilgtermiņa saistībām saistītās izmaiņas. [↑](#footnote-ref-1)